**УВЕДОМЛЕНИЕ ЗА ОТКРИВАНЕ НА ПРОИЗВОДСТВО ЗА ИЗДАВАНЕ НА РАЗРЕШЕНИЕ ЗА ОТСИЧАНЕ НА ДЪЛГОТРАЙНА РАСТИТЕЛНОСТ**

На основание чл. 66, ал. 1 и ал. 2 от Административно процесуалния кодекс, във връзка с чл. 63, ал. 2 от Закона за устройство на територията, откривам производство по издаване на разрешение за отсичане на дърво от дървесен вид „липа“.

Форма на участие на заинтересованите лица в производството по чл. 66, ал. 1 и ал. 2, предложение последно от АПК: Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да депозират в Център за административно обслужване, в сградата на община Долни чифлик, пл. „Тича“ № 1 или на следния e-mail адрес: [obst\_dchiflik@mail.bg](mailto:obst_dchiflik@mail.bg) в едномесечен срок, считан от датата на оповестяване на уведомлението.

Настоящото уведомление да се оповести на интернет страницата на община Долни чифлик на основание чл. 66, ал. 1 от АПК.

Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в стая № 206 (втория етаж) в сградата на община Долни чифлик.

**П Р О Е К Т НА З А П О В Е Д**

**№ РД – ......... от .........2024 г.**

В общинска администрация гр. Долни чифлик е получен сигнал от граждани за отсичане на 1 брой дърво от дървесен вид „липа“, находящо се пред ПИ с идентификатор № 21912.501.2313 по плана на гр. Долни чифлик с административен адрес: ул.“Бръшлян“ №15.

С оглед изпълнение на задълженията по издаване на разрешение за отсичане на дълготрайни декоративни дървета със Заповед № РД-2804 от 19.11.2024 г. на кмета на общината е назначена комисия, за извършване на проверка на място и изготвяне на санитарна експертиза по чл. 63, ал. 2 ЗУТ.

При огледа е констатирано наличието на 1 брой дърво от дървесен вид „липа“, намиращо пред ПИ с идентификатор № 21912.501.2313 по плана на гр. Долни чифлик, с административен адрес: ул. „Бръшлян“ № 15. Дървото е с височина над 7 м., има наличие на мразобойни на метър височина по ствола, гнилоти – 3 бр. на около 2 м. височина. Кореновата му система навлиза в основите на сграда, намираща се в близост, като създава опасност от пропукването и. Дървото е с голяма корона, достигаща фасадата на сградата, като застрашава нейната цялост.

Тъй като дърво от дървесен вид „липа“, поради местоположението си и обективното и състояние, създава предпоставка за застрашаване на сградата, комисията е предложила неговото премахване.

Резултатите от извършената проверка са описани в констативен протокол за санитарна експертиза от 20.11.2024 г.

Като взех предвид констатациите, обективирани в констативен протокол за санитарна експертиза от 20.11.2024 г. и при отчитане местоположението на дървото с доказана невъзможност за съхранение поради застрашаване на сградата считам, че е невъзможно запазването му.

Въз основа на събраната документация, на основание чл. 44, ал. 2 от Закона за местното самоуправление и местната администрация, чл. 63, ал. 2 от Закона за устройство на територията във връзка с чл. 19, ал. 1, т. 3 от Наредба № 1 за опазване на озеленените площи и декоративната растителност и констативен протокол за санитарна експертиза от 20.11.2024 г.

**РАЗРЕШАВАМ:**

1. Отсичане на 1 брой дърво от дървесен вид „липа“, намиращо пред ПИ с идентификатор № 21912.501.2313 по плана на гр. Долни чифлик, с административен адрес: ул. „Бръшлян“ № 15.
2. **Нареждам:** 
   1. Дейностите по отсичането и премахването на дърветата да се извършват, като се спазят всички изисквания за обезопасяване на площадката и работниците. Манипулациите по отсичането, премахването на растителността, да се извършат от специализирана и лицензирана фирма, като своевременно се изнесе дървесния и коренищен отпадък и се почисти околното пространство.
   2. Премахването и транспортирането на дълготрайна декоративна растителност да се извърши след маркиране и издаване на превозен билет;
3. **Определям срок** за изпълнение на дейностите: Незабавно съгласно чл. 23, ал. 4 от Наредба № 1 за опазване на озеленените площи и декоративната растителност.
4. **Нареждам** на гл. експерт ЧР да връчи копие от настоящата заповед на Десислава Желязкова – ст. експерт ПРЧК за сведение и изпълнение.
5. **Възлагам** контрола по изпълнение на заповедта на Любомир Вангелов – зам.- кмет на община Долни чифлик.

На основание чл. 60, ал. 1 от Административно процесуалния кодекс, допускам предварително изпълнение на решението със следните мотиви: Дървото е рисково и като цяло застрашава целостта на фасадата и основите на сградата.

Настоящият административен акт да се оповести по реда на чл. 72, ал. 1 от АПК, на интернет страницата на община Долни чифлик. На основание чл. 179 от АПК общите административни актове могат да се оспорят в едномесечен срок от съобщението им за издаването или в 14-дневен срок от отделните съобщения до лицата, участвали в производството пред административния орган.

**КРАСИМИРА АНАСТАСОВА**

Кмет на община Долни чифлик

Съгласували:

К. Павлова - секретар на община Долни чифлик

Т. Неделчева – юрисконсулт

Изготвил: Д. Желязкова – ст. експерт ПРЧК